Lebih 500 Pawagam Di China Dibuka Semula
Dikala dunia sedang berperang dengan pandemik Covid-19, China membuktikan bahawa negara mereka semakin bebas dari cengkaman virus merbahaya itu apabila sejumlah lebih 500 pawagam kembali dibuka. Menurut laporan dari media antarabangsa, antara daerah yang kembali membuka pawagam adalah Xinjiang, Inner Mongolia, Sichuan, Qinghai, Henan, Fujian dan Guangdong. Walaupun kembali beroperasi, orang ramai dilihat masih lagi berhati-hati untuk keluar dari rumah kerana bimbang dijangkiti virus Covid-19. Beberapa filem dilaporkan dalam senarai tayangan antaranya Wolf Warrior 2, American Dreams In China, The Wandering Earth dan Wolf Totem. Terdapat juga perkhabaran yang mengatakan bahawa Disney/Marvel akan menayangkan semula filem The Avengers, manakala Warner Bros. akan menayangkan filem Harry Potter and The Sorcerer’s Stone versi 3D-4K. Namun begitu ia masih belum disahkan. Wolf Warrior 2, American Dreams In China, The Wandering Earth Wolf Warrior 2, American Dreams In China, The Wandering Earth Harry Potter and The Sorcerer’s Stone  Harry Potter and The Sorcerer’s Stone  Pandemik Covid-19 dilihat semakin serius dibeberapa negara seperti Itali, Iran, Amerika Syarikat dan juga negara kita, Malaysia sehingga memaksa pihak kerajaan mengambil langkah mengehadkan pergerakan orang awam dan menutup pintu sempadan bagi mengekang penularan wabak Covid-19.